**Pasientinformasjon**

**Brystskjold**

Noen ganger klarer ikke barnet å få tak på brystet, og det kan være nødvendig å bruke brystskjold for kortere eller lengre tid.

Prøv alltid ut andre tiltak før brystskjoldet

* Stimuler gjerne utdrivingsrefleksen på forhånd (eks. cottermannsgrep, håndmelking, hud mot hud)
* Melke/pumpe ut litt melk slik at brystet blir mykere
* Prøv ulike ammestillinger. Dette kan gjøre det lettere for barnet å få tak

Når brystskjoldet brukes ved hver amming

* Det er viktig med riktig størrelse av brystskjoldet.
* Rene hender
* Stimuler gjerne utdrivingsrefleksen på forhånd, evt. håndmelke noen dråper som barnet får smake på
* Stimuler leppene til barnet slik at det gaper stort
* Prøv først å legge barnet til uten skjold
* Når skjoldet settes på; vreng brystskjoldets «vinger». Selve tuppen skal ikke vrenges helt, se evt. bilde / film på «ammehjelpen.no».
* «Lim» evt. fast skjoldet med fet krem eller vann.
* Prøv evt. å ta vekk brystskjoldet under amming og legg barnet til etter at det har diet en stund med skjold

Melkeproduksjonen kan bli dårligere ved bruk av brystskjold

* Kan forebygges ved å håndmelke eller pumpe 1-2 ganger pr døgn for ekstra stimulering (ikke nødvendig dersom vektøkningen er god)
* Stryk lett under amming for ekstra stimulering
* Følg opp med ekstra vektkontroller på helsestasjonen.

Brystskjold-avvenning

Dersom du har flate eller innadvendte brystknopper, kan de etter en tid med amming ha blitt mer utadvendte og skjoldet kan være unødvendig.

Ved avvenning av skjold kan en legge til først med skjold. Etter at barnet har diet en stund og melken har begynt å renne, kan en koble barnet fra brystet og fjerne skjoldet. Deretter kan en legg barnet til på nytt uten skjold.

Rengjøring av skjoldet

* Etter bruk: skyll skjoldet i kaldt vann, deretter i varmt vann
* Legges i ren boks
* Skjoldet bør kokes en gang pr. døgn i ca. 5 min.

Hos ammehjelpen <http://www.ammehjelpen.no> finnes nyttig informasjon/film.

**Kvinneklinikken**

**Stavanger universitetssjukehus**

Kvinneklinikken SUS, oktober -22  
 [www.sus.no/kvinneklinkken](http://www.sus.no/kvinneklinkken)